Public procurement notice: Contract Notice
Published: 2017-07-29
Buyer: NIF Zrt.
Country: HU
Contract type: Works
Procedure: Open procedure
CPV classification: 45213321 | 45231400 | 45233144 | 45234100 | 45234115
Estimated value: 1 HUF
Submission deadline: 2017-09-14
Award criteria: The most economic tender

Technical requirements: Vállalkozási szerződés keretében a Gödöllő (bez.) – Hatvan (kiz.) vasúti vonalszakasz pályaépítési és kapcsolódó munkák megvalósítása.
Tárgya: „Vállalkozási szerződés keretében a Gödöllő (bez.) – Hatvan (kiz.) vasúti vonalszakasz pályaépítési és kapcsolódó munkák megvalósítása”.
A Gödöllő (bez.) – Hatvan (kiz.) 27,267 km hosszú vasúti vonalszakasz (345+65-618+32) hm sz. között), nyíltvonalainak és állomások átmenő fővágányainak teljes átépítése v = 100-120-160 km/h pályasebességre és 225 kN tengelyterhelésre.
— Hézagnélküli vágány al-és felépítményének átépítése 60 rendszerű sínnel, előfeszített vasbeton aljjal Gödöllő (bez.) – Hatvan (kiz.) vasútvonal-szakaszon a nyíltvonali vágány és állomási átmenő fővágányok átépítése keretében: ~57,2 vkm,
— A vágány átépítésen belül ~32 000 vm hosszban az al- és felépítmény átépítése alépítményjavító géplánccal, nagygépes technológiával,
— Kitérők beépítése MÁV vágányban: Gödöllő állomáson 20 csoport-, Babatpuszta forgalmi kitérőnél 4 csoport, Aszód állomáson 19 csoport-, Hatvan „A” elágazásnál 2 csoport új kitérő beépítése, összesen: 45 csoport,
— 25 kV 50 Hz rendszerű váltakozó áramú nyíltvonali és állomási felsővezeték hálózat kiépítése: ~62,8 km,
— A jelenlegi vonali és állomási biztosítóberendezés folyamatos átalakítása és üzembehelyezése az építési fázisok szerint: Gödöllő állomáson 20 csoport kitérőt, Aszód állomáson 19 csoport kitérőt-, Tura állomáson 15 csoport kitérőt vezérlő 75 Hz-es jelfeladással kiegészített állomási jelfogó függéses biztosító berendezés,
— Térvilágítás kiépítése 2 (Gödöllő HÉV állomáson is) állomáson és 5 megállóhelyen valamint Babatpuszta forgalmi kitérőnél, Hatvan „A” elágazásnál,
— 15 db esélyegyenlőséget biztosító sínkoronaszint +55 cm, 1db Sk+30 cm, 1db (HÉV) Sk+40 cm magas peron építése,
— Kapcsolódó távközlési kábelkiváltási és kábelalépítményi munkák a műszaki leírásban foglaltak szerint,
— Járulékos közműkiváltási-, útépítési-, magasépítési-, környezetvédelmi-, növénytelepítési munkák a műszaki leírásban foglaltak szerint,
— A módosított engedélyezési és kiviteli tervek elkészítése valamennyi vasúthoz kapcsolódó szakág esetén; építési engedélyek módosítása, megszerzése, engedélyezési- és kiviteli tervek tanúsíttatása.
A feltüntetett mennyiségek tájékoztató jellegűek, a tervezés-engedélyeztetés során módosulhatnak. A részletes mennyiségeket és a feladatokat a közbeszerzési dokumentumok tartalmazzák.
Részajánlattétel nem megengedett, az alábbiakra tekintettel: A teljesítés rendkívül összetett feladatot jelent, amely sok szakág és szakma munkájának együttműködése és összehangolása során jön létre. Az építési tevékenység során szükséges, hogy egyszerre több szakma is folyamatosan munkát végezzen a területen. Ebben az esetben a határidőre és jó minőségben történő munkavégzés, a felelősségi körök, az egyes szakágak garanciavállalásainak egymástól történő elhatárolása és feltételeinek meghatározása nagy körültekintést és a teljes munkára való egységes rálátást kíván.

Eligibility requirements: Kizáró okok: — Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében foglalt kizáró okok bármelyike fennáll. Igazolási mód: — Ajánlattevő, az alkalmasság igazolásában részt vevő gazdasági szereplő a 321/2015. (X. 30.) Korm. rendelet (továbbiakban „Kr.”) 4. § (1) bekezdés szerint az egységes európai közbeszerzési dokumentum (továbbiakban „EEKD”) benyújtásával köteles előzetesen igazolni a Kbt. 62. §-ában említett kizáró okok hiányát. — Az EEKD-ban a gazdasági szereplő (ajánlattevő, adott esetben kapacitásait rendelkezésre bocsátó szervezet(ek)) nyilatkozik arról, hogy a kizáró okok nem állnak fenn vele szemben, másrészt megadja az eljárásban kért információkat. A nyilatkozatnak tartalmaznia kell annak megjelölését, hogy a Kbt. 69. § (4) bekezdése szerint benyújtandó igazolás kiállítására mely szerv jogosult, valamint a Kbt. 69. § (11) bekezdése szerinti adatbázis alkalmazásához szükséges adatokat és – szükség esetén – hozzájáruló nyilatkozatot. — Az ajánlatban a Kbt. 67. § (4) bekezdése alapján az ajánlattevőnek nyilatkoznia kell. — A kizáró okok fenn nem állását az igazolások benyújtására felhívott [Kbt. 69. § (4)] gazdasági szereplőknek a Kr. 8. §; 10. §, 12 – 14. § és 16. § rendelkezései szerint kell igazolnia. — Amennyiben a cégkivonattal kapcsolatban változásbejegyzési eljárás van folyamatban, az ajánlathoz csatolni kell a cégbírósághoz benyújtott változásbejegyzési kérelmet és az annak érkeztetéséről a cégbíróság által megküldött igazolást. Az ajánlatnak tartalmaznia kell az ajánlattevő nyilatkozatát arról, hogy változásbejegyzési eljárás folyamatban van-e vele szemben (nemleges nyilatkozat is csatolandó). — Ajánlatkérő felhívja a figyelmet a Kbt. 64. §-ra, 74. § (1) bek.-re, továbbá a Kr. 1-8,10,12-16. §-okra. — A benyújtandó nyilatkozatoknak / igazolásoknak a felhívás feladásánál nem régebbi keltezésűeknek kell lenniük. A szakmai tevékenység végzésére vonatkozó igazolási mód: SZT1) Magyarországon letelepedett gazdasági szereplő esetén a nyilvántartásban szereplés tényét Ajánlatkérő ellenőrzi az építőipari kivitelezési tevékenységet végzők névjegyzékének adatai alapján, nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani, figyelemmel a Kr 1.§ (2)-(5) bekezdésére is. SZT2) Ajánlattevő (közös ajánlattevő) a 322/2015. (X.30.) Korm. rendelet 8. § (1) bekezdése és a Kbt. 65. § (1) bekezdés c) pontja alapján csatolja az engedély vagy jogosítvány másolatát, illetve a szervezeti, kamarai tagságról szóló igazolást. Továbbá felhívjuk a figyelmet a Kr. 24. § (1)-(2) és (5) bekezdésére és a Kbt. 69. § (11) bekezdésére is. A szakmai tevékenység végzésére vonatkozó alkalmasság minimumkövetelménye(i): SZT1) Ajánlattevő (közös ajánlattevő) alkalmatlan, ha nincs bejegyezve az Étv. szerinti, építőipari kivitelezési tevékenységet végzők névjegyzékében; nem Magyarországon letelepedett gazdasági szereplő esetén, ha nincs bejegyezve a 2014/24/EU európai parlamenti és tanácsi irányelv XI. melléklete szerinti hasonló nyilvántartásba, valamint nem teljesíti az említett mellékletben foglalt bármely egyéb követelményt. SZT2) Ajánlattevő (közös ajánlattevő) alkalmatlan, ha nem szerepel az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében, illetve a nem Magyarországon letelepedett gazdasági szereplő nem szerepel a letelepedés szerinti ország nyilvántartásában, vagy nem rendelkezik a letelepedés szerinti országban előírt engedéllyel, jogosítvánnyal vagy szervezeti, kamarai tagsággal. Az alkalmasság igazolására a Kbt. 65. § (6)-(7); (9); (11) bekezdései, valamint a Kbt. 69. § (11) bekezdése is irányadók.

Award value: 1